als_Latn dik_Latn sag_Latn
aSport.info – Boksieri shqiptar Nuri Seferi do të zhvillojë në 20 dhjetor një nga përballjet më të rëndësishme të karrierës së tij kundër francezit Steve Herelius, ish kampion bote në vitet 2003-2004.
Një fitore do ta afronte Seferin me mundësinë për tu përballur për titullin e kampionit të botës në peshat Cruiser (nen 90 kg) me kampionin aktual Marco Huck. Asport.info arriti të siguronte një intervistë të shkurter me 37-vjeçarin përpara kësaj sfide të rëndësishme që do zhvillohet në Hamburg.
Përshëndetje Nuri
aSport.info – Së shpejti do të keni ndeshjen e radhës, prandaj dëshirojmë të dimë si shkojnë përgatitjet?
Nuri Seferi – Më 20 dhjetor do të kem ndeshjem më të vështirë të karrierës time ndaj francezit Steve Herelius, ish-kampion bote në peshat cruiser. Kam filluar që përpara disa javësh me stërvitjen e lehtë, ndërsa dy javët e fundit kam nisur të përgatitem intensivisht. Fazën e parë të përgatitjeve do ta kryej në Zvicër me vëllain Sefer Seferi, kurse fazën përfundimtare do ta kryej në Hamburg me trajnerin tim Oktay Urkal.
aSport.info – Sa e njihni kundërshtarin tuaj ?
Nuri Seferi – Kundërshtarin tim e njoh shumë mirë, pasi i kam ndjekur ndeshjet më të rëndësishme të tij dhe kam studiuar mangësitë. Duke patur parasysh që do të kem një kundërshtar me cilësi mjaft të larta, një kundërshtar të përgatitur fizikisht dhe mëndërisht, jam i motivuar sa më shumë për të bërë një paraqitje sa më të mirë që shikuesit të ngelen të kënaqur nga kjo ndeshje.
aSport.info – Të gjithë presim me padurim që të ngjiteni në ring dhe natyrisht të arrini edhe fitoren e radhës. A mund ta dimë si ndiheni kur dini se një komb i tërë, ndonëse i ndarë në disa shtete, ka sytë e veshët te Nuriu dhe presin ngritjen e flamurit kombëtar shqiptar në nivelet më të larta
Nuri Seferi – Pikërisht ky është motivi që më jep guxim kundër çdo kundërshtari që kam përballë. Kam një emocion të veçantë për të mos e përulur flamurin kombëtar dhe pikërisht kjo është arsyeja që më jep forcë. Besoj se do të kem mbështetjen e duhur në atë mbrëmje dhe shpresoj që ti gëzoj të gjithë me një fitore të radhës në 20 vjetorin e karrierës si boksier profesionist.
aSport.info – Do të sfidoni kampionin botëror në rast fitoreje kundër Herelius?
Nuri Seferi – Në këto momente jam i përqëndruar në ndeshjen e 20 dhjetorit dhe është herët për të folur për një ndeshje të tillë. Shpresoj se do të shkojë gjithçka sipas planit dhe pas kësaj ndeshje do të bëj të pamundurën për të sfiduar kampionin e botës në WBO Marco Huck.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn